EkBass/fiwiki-20250220-pages-articles huggingface dataset:
Violet Brown

Violet Brown (o.s. Mosse) (10. maaliskuuta 1900http://www.jamaicaobserver.com/westernnews/115-not-out_18587158 – 15. syyskuuta 2017 Montego Bay) oli jamaikalainen nainen, joka oli vanhin elossa ollut ihminen. 15. huhtikuuta 2017 alkaen kaikkein vanhin elossa ollut Brown oli myös tiettävästi kuudenneksi vanhimmaksi koskaan elänyt ihminen. Brown oli myös vanhimmaksi koskaan elänyt sekä toistaiseksi ainoa vähintään 110 vuoden iän saavuttanut jamaikalainen. Brown täytti 117 vuotta 10. maaliskuuta 2017. Hän oli tiettävästi neljäs pohjoisamerikkalainen ja seitsemäs henkilö maailmassa, joka saavutti vähintään 117 vuoden iän. Violet Brownin ensimmäinen lapsi Harland Fairweather, joka oli syntynyt 15. huhtikuuta 1920http://gerontology.wikia.com/wiki/Violet_Brown, oli tiettävästi maailman vanhimmaksi elänyt ihminen, jolla oli vanhempi elossa. Brownista tuli 15. huhtikuuta 2017 maailman tiettävästi vanhin elossa oleva henkilö italialaisen Emma Moranon kuoltua. Brown oli tiettävästi viimeinen elossa ollut henkilö, joka oli ollut kuningatar Viktorian alamainen. Brownin 19. huhtikuuta 2017 kuollut poika Harland Fairweather oli kuollessaan 97-vuotiaana tiettävästi vanhin henkilö, jonka vanhemmista toinen on ollut elossa.http://www.jamaicaobserver.com/news/97-year-old-son-of-world-s-oldest- person-dies_96162 Brownin kuoleman jälkeen maailman vanhimman henkilön titteli siirtyi japanilaiselle Nabi Tajimalle. ==Lähteet== Luokka:Maailman vanhimmat henkilöt Luokka:Yli 110-vuotiaiksi eläneet jamaikalaiset Luokka:Vuonna 1900 syntyneet Luokka:Vuonna 2017 kuolleet
Bulgarian sosialistinen puolue

__NOTOC__ Bulgarian sosialistinen puolue (, БСП; Bulgarska sotsialisticheska partiya, BSP, myös nimellä Stoletnitsata) tunnettu puolue on bulgarialainen sosiaalidemokraattinen ja keskustavasemmistolainen puolue. ==Kommunismin kausi== Bulgaria joutui toisen maailmansodan loppuvaiheessa 1945 Neuvostoliiton miehittämäksi. Tällöin Bulgarian kommunistit aloittivat voimakkaan operaation valtaan pääsemiseksi, ja sosialistipuolue joutui kommunistien käsiin. Syyskuun 1946 kansanäänestyksessä kansan enemmistö kannatti maan muuttamista kansandemokratiaksiCommunism. Country Studies. Glenn E. Curtis, ed. Bulgaria: A Country Study. Washington: GPO for the Library of Congress, 1992. Viitattu 20.10.2015. ja kuningas Simeon II lähti maanpakoon. Kommunistijohtoinen Georgi Dimitrovin hallitus sai joulukuussa 1947 valmiiksi uuden perustuslain, joka perustui yksipuoluejärjestelmään eli Bulgarian kommunistisen puolueen valta-asemaan. Oppositio kukistettiin, tunnetuimpana vastustajana Traicho Kostov. ==Monipuoluekausi== Maan ensimmäisissä monipuoluevaaleissa kesäkuussa 1990 puolue oli puhdistautunut kommunistisesta kaudestaan ja sai 53 % äänistä ja välivaiheiden jälkeen puoluejohtaja Zhan Videnov kohosi maan johtoon. Vuonna 2001 puolueen ehdokas Georgi Parvanov valittiin maan presidentiksi ja 2005 Sergei Stanišev pääministeriksi.Finpro maaraportti 2006. PDF, sivu 5. Staniševin hallitus joutui kohtaamaan talousongelmia, joiden takia se hävisi seuraavissa 2009 parlamenttivaaleissa keskustaoikeiston ryhmittymälle. Vuoden 2013 parlamenttivaaleissa puolue sai 26,6 % äänistä, mutta hävisi silloinkin keskustaoikeiston ryhmittymälle, jonka hallitsevaksi ryhmäksi oli kohonnut GERB-puolue. Vuonna 2014 valitussa Bulgarian parlamentissa on 39 BSP:n listalta valittua meppiä (ääniosuus 15,4 %). Kilpailua on myös saman poliittisen siiven puolella, sillä sosiaalidemokraattinen ABV-puolue Alternativa za Bălgarsko Vălgarsko sai vuoden 2014 parlamenttivaaleissa 4,2 prosentin osuuden äänistä.Bulgarian elections 2014. Parties and Elections in Europe. Viitattu 19.10.2015. == Lähteet == == Aiheesta muualla == * Puolueen verkkosivut Luokka:Bulgarian puolueet Luokka:Euroopan sosialidemokraattinen puolue
HMS Pallas (1865)

HMS Pallas oli Britannian kuninkaallisen laivaston vuonna 1865 vesillelaskettu puurunkoinen panssarifregatti. == Valmistus == Alus tilattiin Woolwichin telakalta ja sen köli laskettiin 19. lokakuuta 1863. Alus laskettiin vesille 14. maaliskuuta 1865 ja se valmistui 6. maaliskuuta 1866.Gardiner, Robert s. 14 == Palvelus == Alus myytiin vuonna 1886. == Lähteet == * * * === Viitteet === Luokka:Kuninkaallisen laivaston taistelulaivat
Draga Stamejčič

Draga Stamejčič-Pokovec (o.s. Stamejčič, 27. helmikuuta 1937 Ljubljana – 16. elokuuta 2015 Ljubljana) oli slovenialainen yleisurheilija, joka aktiiviurallaan edusti Jugoslaviaa. Hän edusti ljubljanalaista AK Olimpija -seuraa, ja oli pituudeltaan 167 cm. Stamejčič sivusi 80 metrin aitajuoksun maailmanennätystä 10,5 s Celjessä 5. syyskuuta 1964. Hän oli ensimmäinen maailmanennätyksen tehnyt slovenialainen yleisurheilija. Hän sijoittui Tokion olympialaisissa 1964 viisiottelussa viidenneksi pistein 4 790 ja 80 metrin aitajuoksussa seitsemänneksi tuulituloksella 10,8. Rooman olympialaisissa 1960 hän karsiutui 80 metrin aitajuoksun alkuerissä. Stamejčič rikkoi Jugoslavian tai Slovenian ennätyksen 100 ja 200 metrin juoksussa, pika-aidoissa, pituus- ja korkeushypyssä sekä viisiottelussa kaikkiaan yli sata kertaa. Hän voitti 18 kansallista mestaruutta, muun muassa Jugoslavian-mestaruuden pika-aidoissa 1960, 1962 ja 1964 sekä viisiottelussa 1962 ja 1963. Hänet valittiin Jugoslavian vuoden yleisurheilijaksi 1959 ja 1964. Hän lopetti uransa pian vuoden 1964 jälkeen polvivamman vuoksi. Stamejčič sai Bloudek Award -palkinnon urheilu-urastaan 1985. Hänet valittiin Slovenian urheilun Hall of Fameen 2012. == Henkilökohtaiset ennätykset == === Ulkoradat === Laji Tulos Vuosi 80 m aitajuoksu 10,73 1964 Viisiottelu 4790 1964 == Lähteet == Luokka:Jugoslavialaiset pika-aitajuoksijat Luokka:Jugoslavialaiset yleisurheilun moniottelijat Luokka:Vuonna 1937 syntyneet Luokka:Vuonna 2015 kuolleet
Vladimir Milić

Vladimir Milić (s. 23. lokakuuta 1955 Žegar, Zadarin piirikunta, Kroatia) on Jugoslaviaa edustanut kuulantyöntäjä. Seuratasolla hän edusti belgradilaista Crvena Zvezdaa. Hän on pituudeltaan 189 cm. Milić voitti sisäratojen Euroopan- mestaruuden Milanossa 1982 tuloksella 20,45, ja oli EM-hallikilpailuissa lisäksi viides 1983 ja seitsemäs 1987. Välimeren kilpailuissa hän saavutti kultaa 1979 ja pronssia 1983. Milić sijoittui Moskovan olympialaisissa 1980 kahdeksanneksi ja Helsingin MM-kilpailuissa 1983 yhdeksänneksi. Ulkoratojen EM-kilpailuissa hän oli neljäs Ateenassa 1982 ja seitsemäs Stuttgartissa 1986. Milić voitti kultaa Balkanin kisoissa 1986. Hän voitti Jugoslavian-mestaruuden kuulantyönnössä 1976, 1978, 1979, 1980, 1985 ja 1986 sekä kiekonheitossa 1976, 1977 ja 1978. == Henkilökohtaiset ennätykset == === Ulkoradat === Laji Tulos Paikka Päivä Kuulantyöntö 21,19 Belgrad 18. elokuuta 1982 === Sisäradat === Laji Tulos Paikka Päivä Kuulantyöntö 20,64 Milano 30. tammikuuta 1982 == Lähteet == Luokka:Jugoslavialaiset kuulantyöntäjät Luokka:Vuonna 1955 syntyneet Luokka:Elävät henkilöt
Keski-Karjalan Kehitysyhtiö

Keski-Karjalan Kehitysyhtiö Oy (KETI) on Keski-Karjalan kolmen kunnan (Kitee, Rääkkylä ja Tohmajärvi) omistama seudullinen elinkeinoyhtiö. KETIn päätehtäviä ovat yritysneuvonta, yritysten toimintaympäristön kehittäminen ja seutumarkkinointi. KETIn toiminta päättyi 31.12.2022. == Aiheesta muualla == * Luokka:Kitee Luokka:Rääkkylä Luokka:Tohmajärvi Luokka:Suomalaiset julkisomisteiset yhtiöt
Trouble in Paradise (albumi)

Trouble in Paradise on yhdysvaltalaisen laulaja-lauluntekijä Randy Newmanin seitsemäs albumi, joka julkaistiin vuonna 1983. Hyvät arvostelut saaneelta albumilta julkaistiin singlenä kappale ”I Love L.A.”. Siitä tuli iso hitti ja eräänlainen Los Angelesin kaupungin tunnuslaulu, jota on soitettu muun muassa kaupungin palloilujoukkueiden voitokkaiden kotiottelujen päätteeksi. Albumi edusti Randy Newmanin musiikissa uudenlaista tyyliä, jossa aiempi country- ja folk-vaikutteinen akustisuus korvautui syntetisaattorien ja rumpukoneiden käytöllä. Albumilla soittaa kuitenkin monia USA:n tunnetuimpia sessiomuusikoita, kuten kitaristi Steve Lukather ja rumpali Jeff Porcaro. Taustalaulajina kuullaan muun muassa Linda Ronstadtia, Ricky Lee Jonesia ja Don Henleyä. Paul Simon vierailee toisena laulusolistina kappaleessa ”The Blues”. Rolling Stone -lehden listalla 1980-luvun sadasta parhaasta musiikkialbumista Trouble in Paradise arvioitiin sijalle 67. == Kappaleet == Kaikki albumin kappaleet ovat Randy Newmanin kirjoittamia. # # # # # # # # # # # # == Muusikot == * Randy Newman – laulu, piano * Paul Simon – lauluosuus kappaleella ”The Blues” * Don Henley – laulu * Jennifer Warnes – laulu * Lindsey Buckingham – taustalaulu * Rickie Lee Jones – taustalaulu * Christine McVie – taustalaulu * Linda Ronstadt – taustalaulu * Bob Seger – taustalaulu * Wendy Waldman – taustalaulu * Steve Lukather – kitara * Waddy Wachtel – kitara * Larry Williams – puhaltimet * Steve Madaio – puhaltimet * Ernie Watts – puhaltimet * Jerry Hey – puhaltimet * Jim Horn – puhaltimet * Jon Smith – puhaltimet * Ralph Grierson – piano * Neil Larson – piano * David Paich – kosketinsoittimet * Michael Boddicker – kosketinsoittimet * Nathan East – bassokitara * Jeff Porcaro – rummut * Lenny Castro – lyömäsoittimet * Paulinho Da Costa – lyömäsoittimet == Arvostelut == * Allmusic: Allmusic review * Robert Christgau: A–Robert Christau == Lähteet == Luokka:Vuoden 1983 albumit Luokka:Yhdysvaltalaiset popalbumit Luokka:Soft rock -albumit
Karbonyylifluoridi

Karbonyylifluoridi eli fluorifosgeeni (COF2) on hiilen, hapen ja fluorin muodostama epäorgaaninen molekyyliyhdiste ja fosgeenin fluorianalogi. Yhdistettä voidaan käyttää orgaanisen kemian synteeseissä. ==Ominaisuudet== Karbonyylifluoridi on huoneenlämpötilassa väritöntä kaasua, joka voidaan paineistaa ja nesteyttää värittömäksi nesteeksi. Yhdiste hydrolysoituu veden vaikutuksesta muodostaen vetyfluoridia ja hiilidioksidia. Karbonyylifluoridi reagoi useiden yhdisteiden kanssa ja on voimakkaasti syövyttävää ja ärsyttää hengitysteitä. Syövyttävyys johtuu vetyfluoridista, jota karbonyylifluoridi muodostaa joutuessaan kosketuksiin veden kanssa. Viitattu 19.10.2015. ==Valmistus ja käyttö== Karbonyylifluoridia voidaan valmistaa usealla tavalla ja ensimmäisen kerran sitä valmistettiin vuonna 1934 fluoraamalla hiilimonoksidia hopea(II)fluoridin avulla. Muita tapoja ovat fosgeenin fluoraus asetonitriililiuoksessa natriumfluoridi avulla tai käyttämällä antimonitrifluoridin ja antimonipentafluoridin seosta, rikkitetrafluoridia tai vetyfluoridia. Yhdistettä muodostuu myös hiilimonoksidin ja fluorin välisessä reaktiossa ja kuumennettaessa kalsiumfluoridia ja titaanidioksidia hiilen läsnä ollessa. Karbonyylifluoridia muodostuu fluorattujen polymeerien palaessa. Karbonyylifluoridia voidaan käyttää fluorin tai vetyfluoridin sijasta valmistettaessa fluorattuja orgaanisia yhdisteitä. Se reagoi muun muassa alkoholien kanssa muodostaen fluorialkaanijohdannaisia. Siitä valmistetaan myös useita orgaanisen kemian reaktioissa lähtöaineina käytettäviä yhdisteitä kuten difluori-isosyanaatteja ja fluorattuja alkyyli- isosyanaatteja. Yhdistettä voidaan käyttää myös metallifluoridien, joissa metalli on korkealla hapetusluvulla, valmistamiseen. ==Lähteet== Luokka:Fluoriyhdisteet Luokka:Hiiliyhdisteet
Zlatan Saračević

Zlatan Saračević (s. 27. heinäkuuta 1956 Zenica) on bosniahertsegovinalainen kuulantyöntäjä, joka aktiiviurallaan edusti myös Jugoslaviaa. Saračević voitti sisäratojen Euroopan-mestaruuden Sindelfingenissä 1980 tuloksella 20,43, ja sai EM-hallipronssia Grenoblessa 1981 tuloksella 19,40. Hän saavutti universiadeissa hopeaa 1983 tuloksella 19,66. Hän karsiutui loppukilpailusta Barcelonan olympialaisissa 1992. Hän voitti kultaa Balkanin kisoissa 1989 sekä Jugoslavian-mestaruuden 1981 ja 1989. Saračević työnsi ennätyksensä 21,11 Zagrebissa 16. kesäkuuta 1984. Sisäradoilla hän työnsi parhaimmillaan 20,57 Budapestissa 1. helmikuuta 1980 == Lähteet == Luokka:Jugoslavialaiset kuulantyöntäjät Luokka:Bosniahertsegovinalaiset kuulantyöntäjät Luokka:Vuonna 1956 syntyneet Luokka:Elävät henkilöt
Woolwichin telakka

Woolwichin telakka () oli Britannian kuninkaallisen laivaston telakka Thames- joen varrella Woolwichissa. Telakalla valmistui lukuisia aluksia 1500-luvun alusta aina telakan sulkemiseen 1860-luvun lopulla. Alus on nykyisin asuinalueena ja osittain teollisuusalueena. Joitakin historiallisia jäänteitä on entisöity. Kuningas Henrik VIII perusti telakan vuonna 1512 valmistamaan aikansa suurimman sotalaivan Henry Grace à Dieu. Läheisen Deptfordin telakan tavoin telakka-alue valittiin todennäköisesti sijainnin perusteella. Suurimmillaan telakka-alueella oli kaksi kuivatelakkaa, katetut vetotelakat, mastojen asennus vinssit, lukuisia varastorakennuksia, portinvartijoiden rakennukset sekä kellotapuli, tykein varustettu linnoitus sekä loppuaikoina suuri metallipaja, jossa valmistettiin ankkureita sekä muita telakan tarvitsemia metalliesineitä. Kuninkaallinen köydenpunomo, joka oli aikansa suurimpia, perustettiin alueella 1570-luvulla. Punomo oli liian pitkä mahtuakseen telakka-alueelle ja siten sitä jatkettiin nykyisen Beresford Streetin paikalle. Köydenpunomo jatkoi toimintaansa aina vuoteen 1750, jolloin vastaavia ratoja perustettiin muille telakoille. Pian tämän jälkeen köydenpunomo vaurioitui pahoin tulipalossa ja sen jäljelle jääneet rakennukset purettiin vuonna 1835. Telakka suljettiin 1869 sen jälkeen kun Portsmouthin ja Devonportin telakat oli saatu käyttöön valmistamaan suuria höyryaluksia. Sulkemisen jälkeen alue oli puolustusministeriön käytössä Royal Arsenalin varastoalueena. Vuonna 1926 telakka-alueen länsiosat myytiin. Vanhempi itäosa säilyi puolustusministeriön omistuksessa aina 1960-luvulle ja se luovutettiin 1970-luvun alussa Greenwich London Borough Councilille asuntoalueeksi. *
Tangonimi

Tangonimi on salanimi, joka muodostetaan henkilön toisesta etunimestä ja äidin tyttönimestä. Nimitys viittaa ajatukseen, että suomalaisten tangoartistien taiteilijanimiä olisi muodostettu tällä perusteella. Tästä on edelleen kehittynyt suosittu leikki, jossa kuka tahansa voi määrittää itselleen tangonimen. Tangonimiä tiedetään Suomessa käytetyn ainakin muutamissa tapauksissa. Osa yhtyeen The Five Corners Quintet jäsenistä käytti tällä periaatteella muodostettuja salanimiä yhtyeen levytyksissä. Myös yhtyeen Leevi and the Leavings viimeiseksi jääneellä albumilla Hopeahääpäivä (2003) yhtyeen kaikki jäsenet esiintyivät näin muodostetuilla salanimillä. Käytetyt nimet olivat: Erik Kääriäinen (Gösta Sundqvist), Juhani Plotard (Risto Paananen), Raimo Louko (Juha Karastie) ja Anders From (Niklas Nylund). Eläkeläiset-yhtye käyttää myös salaniminä tangonimiä. ==Lähteet== * Tangonimi Luokka:Tango Luokka:Leikit Luokka:Huumori
HMS Bellerophon (1865)

HMS Bellerophon oli Britannian kuninkaallisen laivaston vuonna 1865 vesillelaskettu puurunkoinen panssarifregatti. == Valmistus == Alus tilattiin Chathamin telakalta ja sen köli laskettiin 28. joulukuuta 1863. Alus laskettiin vesille 26. huhtikuuta 1865 ja se valmistui 11. huhtikuuta 1866.Gardiner, Robert s. 14 == Palvelus == Alus siirrettiin koululaivaksi vuonna 1904 nimettynä HMS Indus III:ksi. Alus myytiin romutettavaksi vuonna 1922. == Lähteet == * * * === Viitteet === Luokka:Kuninkaallisen laivaston taistelulaivat Luokka:Chathamin telakan valmistamat alukset
Eerik Pakana

Eerik Pakana oli vallantavoittelija, joka kuningas Stenkilin kuoltua 1066 taisteli valtaistuimesta Eerik Stenkilinpojan kanssa. Molemmat Eerikit kuolivat sodan seurauksena 1067, ja kuninkaaksi nousi Stenkilin toinen poika, Halsten. Historiallisissa lähteissä molemmat Eerikit mainitaan vain Adam Bremeniläisen kronikassa Gesta Hammaburgensis ecclesiae pontificum. Luokka:Ruotsin kuninkaat Luokka:Syntymävuosi tuntematon Luokka:Vuonna 1067 kuolleet
HMS Penelope (1867)

HMS Penelope oli Britannian kuninkaallisen laivaston vuonna 1867 vesillelaskettu puurunkoinen panssarifregatti. == Valmistus == Alus tilattiin Pembroken telakalta ja sen köli laskettiin 4. syyskuuta 1865. Alus laskettiin vesille 18. kesäkuuta 1867 ja se valmistui 27. kesäkuuta 1868.Gardiner, Robert s. 15 == Palvelus == Alus romutettiin vuonna 1912. == Lähteet == * * * === Viitteet === Luokka:Kuninkaallisen laivaston taistelulaivat
Ford Madox Ford

Ford Madox Ford, alkuperäiseltä nimeltään Ford Hermann Hueffer, (17. joulukuuta 1873 – 26. kesäkuuta 1939) oli englantilainen runoilija, kirjailija ja kirjallisuuskriitikko. Hänen toimittamansa lehdet The English Review ja The Transatlantic Review olivat 1900-luvun alussa tärkeitä englantilaisen kirjallisuuden kehityskululle. Ford oli runoilijana imagismi-tyylisuunnan edustaja. Hänen tunnetuimpia proosateoksiaan ovat Kelpo sotilas (Good Soldier, 1915), neliosainen kirjasarja Parade’s End, joka on julkaistu vuosina 1924–28, ja kolmiosainen kirjasarja The Fifth Queen, joka on julkaistu vuosina 1906–08. == Suomennetut teokset == * ;Runoja teoksessaFord Madox Ford Lahden kaupunginkirjaston runotietokanta. Päivitetty 17.3.2021, viitattu 18.3.2021 * ** Flanderin vanhat talot ** Mitä päivystävä aliupseeri näki I–III == Lähteet == == Aiheesta muualla == * Ford Madox Ford Society. * Ford Madox Fordin teoksia Gutenberg-projektissa. Luokka:Englantilaiset runoilijat Luokka:Englantilaiset kirjailijat Luokka:Vuonna 1873 syntyneet Luokka:Vuonna 1939 kuolleet
Jovan Lazarević

Jovan Lazarević (s. 3. toukokuuta 1952) on aktiiviurallaan Jugoslaviaa edustanut kuulantyöntäjä). Lazarević saavutti sisäratojen EM-kilpailuissa pronssia Milanossa 1982 tuloksella 19,54, ja oli kuudes 1984. Välimeren kilpailuissa hän saavutti kultaa 1983 ja hopeaa 1987. Lazarević voitti Balkanin kisoissa kultaa 1981. Jugoslavian-mestaruuden hän voitti 1982, 1983, 1987 ja 1988. == Lähteet == Luokka:Jugoslavialaiset kuulantyöntäjät Luokka:Vuonna 1952 syntyneet Luokka:Elävät henkilöt
Sjarhei Kryvets

Sjarhei Vjatšaslavavitš Kryvets (, , s. 8. kesäkuuta 1986 Grodno, Valko- Venäjän SNT, Neuvostoliitto) on valkovenäläinen jalkapalloilija. Hän edustaa Ranskan Ligue 2:ssa pelaavaa Metz ja on pelipaikaltaan keskikenttäpelaaja. == Lähteet == * * Luokka:Vuonna 1986 syntyneet Luokka:Elävät henkilöt Luokka:Valkovenäläiset jalkapalloilijat
Yingtan

Yingtan (, pinyin: Yīngtán Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä noin 124 kilometriä maakunnan pääkaupungista Nanchangista kaakkoon. Prefektuurin pinta-ala on 3 557 neliökilometriä ja väkiluku 1,125 miljoonaa (2010). Suomeksi yīngtán tarkoittaa kotkalampea. Prefektuuri rajoittuu pohjoisessa ja idässä Shangraon, etelässä Nanpingin, sekä etelässä ja lännessä Fuzhoun prefektuureihin. Piirikuntatasolla prefektuuri jakautuu Yuehun kaupunkipiiriin (月湖区), Guixin piirikuntatason kaupunkiin (贵溪市) ja Yujiangin piirikuntaan (余江县). Longhushan (suomeksi lohikäärmeen ja tiikerin vuori) sijaitsee Guixin kaupungissa, noin 20 kilometriä Yingtanin keskustasta. Se on yksi taolaisuuden synnyinsijoista. Se tunnetaan yhtenä neljästä taolaisuuden pyhästä vuoresta. Lisäksi Longhushan on osa Kiinan Danxian pinnanmuodostusta Unescon maailmanperintöluottelossa. YingTan.jpg | Näkymä keskustasta. 龙虎山.JPG | Longhushan. Tianshifu Gate.JPG | Tianshifu-portti Longhushanissa. Longhushan 9263.jpg | Danxia-pinnanmuodostus Longhushanissa. Kallioluolissa on yli 2000 vuoden vanhoja roikkuvia ruumisarkkuja. ==Lähteet== == Aiheesta muualla == Luokka:Jiangxin kaupungit Luokka:Jiangxin prefektuurit
HMS Hercules (1868)

HMS Hercules oli Britannian kuninkaallisen laivaston vuonna 1868 vesillelaskettu panssarifregatti. == Valmistus == Alus tilattiin Chathamin telakalta ja sen köli laskettiin 1. helmikuuta 1866. Alus laskettiin vesille 10. helmikuuta 1868 ja se valmistui 21. marraskuuta.Gardiner, Robert s. 17 == Palvelus == Alus nimettiin vuonna 1904 uudelleen HMS Calcuttaksi ja se palveli varastolaivana Gibraltarilla vuoteen 1914. Alus hinattiin Britteinsaarille, koska höyrykone ei ollut toimintakuntoinen ja siitä tehtiin Portsmouthiin koululaiva nimellä HMS Fisgard II. Alus romutettiin vuonna 1932. == Lähteet == * * * * === Viitteet === Luokka:Kuninkaallisen laivaston taistelulaivat Luokka:Chathamin telakan valmistamat alukset
Anund Gardarikilainen

Anund Gardarikilainen (Anund Gårdske) oli Ruotsin kuningas noin vuonna 1070. Hänet mainitaan vain Adam Bremeniläisen kronikassa Gesta Hammaburgensis Ecclesiae Pontificum. Kronikka kertoo että Anund kutsuttiin valtaistuimelle Gardarikista eli Kiovan Rusista, mistä johtuu hänen perinteinen liikanimensä Gårdske. Anund jo syrjäytettiin pian valtaistuimelle nousun jälkeen, kun hän kieltäytyi toimittamasta veriuhreja. Luokka:Ruotsin kuninkaat Luokka:Syntymävuosi tuntematon Luokka:Kuolinvuosi tuntematon
HMS Hector

HMS Hector voi tarkoittaa seuraavia Britannian kuninkaallisen laivaston sotalaivoja: *HMS Hector (1643), 22-tykkinen alus *HMS Hector (1653), 30-tykkinen alus *HMS Hector (1656), 22-tykkinen alus *HMS Hector (1703), 44-tykkinen neljännen luokan alus *HMS Hector (1743), 44-tykkinen neljännen luokan alus *HMS Hector (1763), kutteri *HMS Hector (1774), 74-tykkinen kolmannen luokan alus *HMS Hector (1782), 74-tykkinen kolmannen luokan alus *HMS Hector (1862), ironclad taistelulaiva *HMS Hector (1915), ilmalaiva-alus *HMS Hector (F45), apuristeilijä.
Filip (Ruotsi)

Filip oli Ruotsin kuningas noin 1105-1118. Hän oli kuningas Halstenin poika. Filip ja hänen veljensä Inge nuorempi nousivat valtaistuimelle noin vuonna 1105 setänsä Inge vanhemman kuoltua. Länsi-Götanmaan lain esipuhe sanoo että Filip oli hyvä kuningas, mutta juuri muuta hänestä ei tiedetäkään. Islantilaisen Hervörin saagan mukaan Filip hallitsi vain lyhyen aikaa ja oli naimisissa Harald Ankaran tyttären Ingegerdin kanssa. Luokka:Ruotsin kuninkaat Luokka:Syntymävuosi tuntematon Luokka:1100-luvulla kuolleet
Inge nuorempi

Inge nuorempi oli Ruotsin kuningas noin vuosina 1110–1125. Hän oli kuningas Halstenin poika. Inge nuorempi nousi valtaistuimelle yhdessä veljensä Filipin kanssa heidän setänsä Inge vanhemman kuoltua. Filip kuoli noin vuonna 1118 ja tämän jälkeen Inge hallitsi yksin Ruotsia kuolemaansa saakka. Länsi-Götanmaan lain esipuheen mukaan Inge myrkytettiin Itä-Götanmaalla. Ingen kerrotaan olleen naimisissa norjalaisen suurmiehen Haakon Finninpojan tyttären Ulvhildin kanssa. Leskeksi jäätyään Ulvhild nai Tanskan kuningas Niilo Sveninpojan ja myöhemmin vielä Ruotsin kuningas Sverker vanhemman. Luokka:Ruotsin kuninkaat Luokka:Syntymävuosi tuntematon Luokka:1100-luvulla kuolleet
HMS Monarch (1868)

HMS Monarch oli Britannian kuninkaallisen laivaston vuonna 1868 vesillelaskettu panssarifregatti. == Valmistus == Alus tilattiin Chathamin telakalta ja sen köli laskettiin 1. kesäkuuta 1866. Alus laskettiin vesille 25. toukokuuta 1868 ja se valmistui 12. kesäkuuta 1869.Gardiner, Robert s. 20 == Palvelus == Alus romutettiin vuonna 1905. == Lähteet == * * * === Viitteet === Luokka:Kuninkaallisen laivaston taistelulaivat Luokka:Chathamin telakan valmistamat alukset
Astana Arena

Astana Arena on jalkapallostadion, joka sijaitsee Astanassa Kazakstanissa. Stadion otettiin käyttöön 3. heinäkuuta 2009 ja sen nykyinen yleisökapasiteetti on 30 000\. Se toimii paikallisten jalkapalloseurojen FK Astanan ja FK Bayterekin sekä Kazakstanin maajoukkueen kotistadionina. == Aiheesta muualla == * Virallinen sivusto Luokka:Jalkapallostadionit Luokka:Kazakstanin urheilupaikat Luokka:Kazakstanin jalkapallo Luokka:Astanan rakennukset ja rakennelmat Luokka:Astanan urheilu
Neutronium

Neutronium (lyhennettynä Neutrium) on oletettavasti neutronitähdistä löytyvä aineen olomuoto. Sanan keksi Andreas von Antropoff 1926 . Alun perin sanalla viitattiin hypoteettiseen alkuaineeseen, jonka järjestysluku on nolla ja joka sijoitettiin alkuaineiden jaksollisen järjestelmän yläpuolelle. Neutronitähtien löytyessä sanalla on alettu viitata neutronitähdistä löytyvään aineeseen. Oletetaan myös, että neutronit muodostaisivat pelkästään neutronista muodostuvia ytimiä; esimerkiksi tetraneutroni on neljän neutronin muodostama atomiydin. Tetraneutronien olemassaoloa ei ole pystytty todistamaan kokeellisesti, ja niistä tehdyt tutkimukset olivat virheellisiä. Yksittäiset neutronit hajoavat maan päällä noin 15 minuutissa. Neutronitähdissä yksittäiset neutronit ja niiden mahdollisesti muodostamat ytimet ovat stabiileja sen takia, että neutronitähden vetovoima pitää ne samaan tapaan yhdessä kuin atomiytimessä olevat neutronit pysyvät stabiileina vahvan vuorovaikutuksen ansiosta. Koko neutronitähti muodostaa ikään kuin yhden valtaisan atomiytimen, jossa ne pysyvät vakaina. Alustavaa todistusaineistoa on löytynyt dineutroneista vuonna 2012 tehdyissä tutkimuksissa. On kuitenkin tärkeää erottaa dineutroni- ja tetraneutronitutkimusten kaksi selkeintä piirrettä. Tetraneutronihypoteesissa oletettiin, että olisi olemassa maan päällä stabiileja neutroniytimiä. Sen sijaan dineutronioletuksessa ne pysyvät yhdessä vain lyhyen aikaa. Vaikka neutronitähdet ovat todistettuja objekteja tähtitieteessä, niin neutroniumin todistaminen on hankala tehtävä. Neutronitähden suurta tiheyttä ja valtavaa vetovoimaa vastaavia olosuhteita on hankala luoda maanpäällisissä laboratorioissa, kuten hiukkaskiihdyttimissä. == Lähteet == Luokka:Astrofysiikka
Lord Clyde -luokka

Lord Clyde -luokka oli Britannian kuninkaallisen laivaston kahden vuosina 1863-1867 valmistetun puurunkoisen aluksen muodostama panssarifregattiluokka. == Alukset == Lord Clyde -luokan panssarifregatitGardiner, Robert s. 13 Nimi Telakka Kölinlasku Vesille Valmis Kohtalo HMS Lord Clyde Pembroken telakka 29. syyskuuta 1863 13. lokakuuta 1864 2. kesäkuuta 1866 myyty romutettavaksi 1875 HMS Lord Warden Chathamin telakka 24. joulukuuta 1863 27. maaliskuuta 1865 30. elokuuta 1867 romutettu 1889 ==Lähteet== * * === Viitteet === *
Torsten Ekström

Victor Torsten Ekström (12. elokuuta 1926 Helsinki – 25. syyskuuta 2015 Sipoo) oli suomalainen graafikko, joka suunnitteli postimerkkejä ja seteleitä. Torsten Ekström opiskeli Ateneumin graafisella linjalla vuosina 1947–1949. Opintojensa päätyttyä hän työskenteli vapaana mainospiirtäjänä Tanskassa ja Ruotsissa. Hän avioitui Kööpenhaminassa vuonna 1955 Elsebeth Nielsenin kanssa ja työskenteli vuodesta 1972 alkaen Suomen Pankin setelipainossa ja suunnitteli sekä suomalaisia että ulkomaisia postimerkkejä. Hän oli mukana muotoilemassa vuoden 1986 suomalaista setelisarjaa. Ekström asui Sipoossa vuodesta 1975 lähtien. Hän kuoli syyskuussa 2015 lyhyen sairauden jälkeen 89-vuotiaana. ==Lähteet== * Nekrolog: Victor Torsten Ekström. Hufvudstadsbladet 18.10.2015, s. 49. Luokka:Vuonna 1926 syntyneet Luokka:Vuonna 2015 kuolleet Luokka:Suomalaiset graafiset suunnittelijat
Henkesi edestä

Henkesi edestä on Petri Kotwican ohjaama suomalainen draamaelokuva vuodelta 2015, jonka on tuottanut Minna Virtanen. Elokuva sai Suomen ensi-iltansa Nordisk Filmin levittämänä 10. huhtikuuta 2015 ja esitettiin Varsovan elokuvajuhlien pääkilpasarjassa lokakuussa 2015. ==Juoni == Yksi hetki muuttaa peruuttamattomasti neljän ihmisen elämän. Kiia ja Lauri kiitävät yössä kohti sairaalaa. Kiia pitelee tuskissaan toisella kädellä rattia ja toisella vatsaansa - synnytys on alkanut etuajassa. Yllättäen auto törmää johonkin. Kiia säikähtää ja jarruttaa, auto heittelehtii ennen pysähtymistään. Lauri nousee autosta tarkistamaan tilanteen ja kertoo, ettei nähnyt mitään. Kiia synnyttää terveen lapsen ja ystävystyy sairaalassa Hanna-nimisen naisen kanssa. Hannan mies on jäänyt samalla seudulla auton alle ja päälle ajanut kuski on paennut paikalta. ==Näyttelijät== ==Tuotanto== Elokuva kuvattiin kokonaisuudessaan Turussa huhti–kesäkuun välisenä aikana vuonna 2014. Laura Birn opetteli rooliaan varten soittamaan urkuja. Elokuvan kaikki jälkityöt tehtiin Dublinissa, Irlannissa. Elokuvan musiikin on säveltänyt irlantilainen Stephen McKeon. ==Lähteet== Luokka:Suomalaiset draamaelokuvat Luokka:Petri Kotwican ohjaamat elokuvat Luokka:Vuoden 2015 suomalaiset elokuvat Luokka:Jussi-palkitut elokuvat
Kahvila Kampela

thumb|Kahvila Kampelan terassi Kahvila Kampela on Helsingissä Vuosaaren Aurinkolahdessa sijaitseva kahvila, joka toimii vanhassa kalastajamökissä. Kahvila sijaitsee meren rannalla, Uutelan ulkoilupuiston, Uutelankanavan ja pienvenesataman kupeessa ja on avoinna ympäri vuoden. Kahvilasta on 1. toukokuuta 2009 alkaen vastannut yrittäjä Riina Dursun. Kahvilassa on työskennellyt runsaasti nuoria työntekijöitä, joita Riina Dursun on palkannut muun muassa yhteistyössä Helsingin sosiaalitoimen kanssa tarjoten työtä nuorille työelämään astuville työntekijöille. Kahvila valittiin Helsingin Sanomien 1. maaliskuuta 2015 julkaisemassa lukijaäänestyksessä parhaaksi talviterassiksi. == Lähteet == Luokka:Suomalaiset kahvilat Luokka:Vuosaari
Veskimetsa

Veskimetsa on asuinalue () Haaberstin kaupunginosassa Tallinnassa. Sen pinta- ala on 140 hehtaaria ja väkiluku 16 henkeä (1.1.2018). Vuoden 2014 alussa asuinalueen väestöstä 76 prosenttia oli virolaisia. Veskimetsassa sijaitsee Tallinnan eläintarha. == Lähteet == ==Aiheesta muualla== Luokka:Tallinnan asuinalueet
Punikki (pilalehti)

Punikki oli Yhdysvalloissa vuosina 1911–1938 ilmestynyt suomenkielinen vasemmistolainen pilalehti. Vuoteen 1921 saakka sen nimenä oli Lapatossu ja vuodesta 1936 lähtien Kansan Huumori. Sosialistisen Työmies-lehden yhteyteen perustetun Lapatossun ensimmäinen toimittaja ja pitkäaikainen taiteilija oli muun muassa Kurikassa toiminut Kaarlo Aleksanteri Suvanto. Kahdesti kuukaudessa ilmestyneen lehden tehtävänä oli ”pilan ja ivan muodossa repiä lukijoistaan irti vanhoillisia katsomuksia ja agiteerata niille siinä muodossa sosialismia”. Sen tarkoituksena oli vedota myös poliittisesti välinpitämättömämpään lukijakuntaan ja tuoda Työmiehelle lisätuloja. Lehden tunnushahmona toimi Suvannon piirtämä Lapatossu, joka kävelee knallihattu päässä pitkin rautatietä vasen silmä ikuisessa iskussa.Lagerstedt, s. 166–170. Kesällä 1912 Suvanto siirtyi Kanadan Port Arthuriin, jossa hänestä tuli Työkansan yhteydessä ilmestyneen vanhemman pilalehden Väkäleuan toimittaja. Lapatossun toimittajaksi palkattiin John Salminen ja ”piirustajaksi” taiteilija Tyko Sallinen Suomesta.Lagerstedt, s. 170–171. Hyvin menestynyttä lehteä vastaan nostettiin erään pilakuvan johdosta oikeusjuttu, jonka takia Salminen ja Työmiehen liikkeenhoitaja Johan Nummivuori tuomittiin vuonna 1914 kahdeksi kuukaudeksi vankilaan . Samana vuonna Suvanto palasi Lapatossuun, josta Väkäleuan lakattua vuoden 1915 lopussa tuli Pohjois-Amerikan ainoa suomenkielinen sosialistinen pilalehtiLagerstedt, s. 171.. 1920-luvun alussa Lapatossu siirtyi Työmiehen mukana kommunistien leiriin ja sai uuden nimen PunikkiLagerstedt, s. 172.. Vuodesta 1931 lähtien sitä julkaistiin Eteenpäin- lehden yhteydessä New Yorkin Brooklynissa. Punikin levikki oli enimmillään yli 15 000 kappaletta, kun Lapatossulla oli ollut parhaimmillaan yli 12 000 tilaajaa. Kuvan ja sanan voimalla se herjasi amerikkalaisen kapitalismin lisäksi maltillisempaa Raivaaja-lehteä ja porvarillisia amerikansuomalaisia. Punikki suhtautui hyvin myönteisesti Neuvostoliittoon, mutta arvosteli ankarasti valkoista Suomea.Lagerstedt, s. 172–173. Levikkiään menettänyt ja tappiota tuottanut lehti sai vuonna 1936 neutraalimmalta kuulostaneen nimen Kansan Huumori, joskaan sen linjassa ei tapahtunut suurta muutosta. Kommunistiseen ideologiaan pettynyt ja poikansa Stalinin vainoissa menettänyt Suvanto vetäytyi lehdestä vuoden 1937 lopussa. Lyhytikäiseksi jääneen Kansan Huumorin toimittajaksi tuli Toivo Korpela ja piirtäjäksi suomalaissyntyinen Charlie Carlson.Lagerstedt, s. 173–176. ==Lähteet== * ===Viitteet=== ==Aiheesta muualla== * Lapatossu digitoituna kansalliskirjastossa * Punikki digitoituna kansalliskirjastossa * Punikin numeroita digitoituna Luokka:Amerikansuomalaiset aikakauslehdet Luokka:Pilalehdet
Herkku Hernesniemi

Herkku Mauri Tapio Hernesniemi (14. syyskuuta 1955 Oulu – 10. lokakuuta 2015 Nokia) oli suomalainen kommunistipoliitikko. Hernesniemi oli Asukasliiton puheenjohtaja * sekä Nokian kaupunginvaltuuston jäsen vuodesta 1984. Hernesniemi valittiin valtuustoon Suomen Kansan Demokraattisen Liiton (1984), Demokraattisen Vaihtoehdon (1988), Rauhan ja Sosialismin puolesta – Kommunistisen Työväenpuolueen (1996) ja Suomen Kommunistisen Puolueen (2000, 2004, 2008 ja 2012) listoilta. Vuoden 2000 kunnallisvaaleissa Hernesniemi keräsi kuntansa suurimman äänimäärän.Äänet (www.herkku.com) linkki Hän oli läsnä jokaisessa valtuuston kokouksessa 31 vuoden ajan. Hänet muistetaan muun muassa Kennonnokan uimarannan uudesta hyppytornista tekemästään hypystään. Hernesniemi toimi aktiivisesti myös ammattiyhdistysliikkeessä ja sai Suomen Ammattiliittojen Keskusjärjestön kultaisen ansiomerkin.Herkun elämäntarina (www.herkku.com 2005) linkki Tasavallan presidentti myönsi hänelle Suomen Valkoisen Ruusun 1. luokan mitalin kultaristein vuonna 2005. Hernesniemi aloitti poliittisen toimintansa Suomen Demokratian Pioneerien Liitossa 1960-luvulla. 15-vuotiaana Hernesniemi liittyi Nokian demokraattisiin nuoriin, joka oli Suomen Demokraattisen Nuorisoliiton suurin jäsenjärjestö. Hernesniemi toimi myöhemmin pitkään paikallisjärjestönsä puheenjohtajana. Hernesniemi liittyi vanhaan Suomen Kommunistiseen Puolueeseen vuonna 1973. Hän kuului alusta asti puolueen taistolaiseen oppositioon. SKP:n hajottua 1980-luvun puolivälissä Hernesniemi siirtyi Suomen kommunistisen puolueen (yhtenäisyys) ja sen vaalijärjestökseen perustaman Demokraattisen Vaihtoehdon riveihin. Devan ja SKDL:n valtuustoryhmät yhdistyivät 1990-luvun alussa Vasemmistoliiton ryhmäksi, mutta Hernesniemi perusti jo 1991 oman Kommunistisen valtuustoryhmänsä, joka vaaleissa 1996 laajeni kaksijäseniseksi. Uuden SKP:n ehdokkaana vuoden 1999 eduskuntavaaleissa Hernesniemi sai enemmän ääniä kuin kukaan muu puolueen ehdokkaista koko maassa. Hän oli myös Pirkanmaan maakuntavaltuuston jäsen.Maakuntavaltuusto 2005–2008 (Pirkanmaan liitto) linkki Nokian Uutisten järjestämässä Vuoden Nokinäätä -lukijaäänestyksessä vuonna 2012 Hernesniemi keräsi kaikista muista erottuvan äänisaaliin niin, että tulos oli yksiselitteisen selvä.Vuoden Nokinäätä on Herkku Hernesniemi, Nokian Uutiset 18.8.2012 Hernesniemi kuoli kotonaan sairauskohtaukseen todennäköisesti lauantaina 10. lokakuuta 2015. == Lähteet == Luokka:Demokraattisessa Vaihtoehdossa vaikuttaneet henkilöt Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:SKP:ssä (1994) vaikuttaneet henkilöt Luokka:Nokian kaupunginvaltuutetut Luokka:Vuonna 1955 syntyneet Luokka:Vuonna 2015 kuolleet
Katleri

Katleri on asuinalue () Lasnamäen kaupunginosassa Tallinnassa. Sen pinta-ala on 38 hehtaaria ja väkiluku 5 084 henkeä (1.1.2018). Vuoden 2014 alussa asuinalueen väestöstä 35 prosenttia oli virolaisia. Kuva:Katleri 002.JPG|Katlerin kerrostaloja == Lähteet == ==Aiheesta muualla== Luokka:Tallinnan asuinalueet
Jalkapallon III divisioonan kausi 1992

III divisioonan kausi 1992 oli Suomen jalkapallon neljänneksi korkeimman sarjatason kausi, joka pelattiin yhdeksässä alueellisessa lohkossa. Lohkovoittajat nousivat II divisioonaan kaudeksi 1993. == Lohkojen sarjataulukot == === 1. lohko === === 2. lohko === === 3. lohko === === 4. lohko === === 5. lohko === === 6. lohko === === 7. lohko === === 8. lohko === === 9. lohko === == Parhaat maalintekijät == === 1. lohko === #Toni Aaltonen (MPS), 20 #Simo Skogster (K-UP), 19 #Mika Kottila (MPS), 17 #Pertti Jantunen (HyPS), 14 ::Mika Vuori (HyPS) === 2. lohko === #Jyrki Seppälä (FC Espoo), 28 #John Gymer (FC Espoo), 16 ::Paul Lazarus (Gnistan), 16 # * Aleksi Valta (PK-35), 14 #Sami Salonen (LePa), 13 === 3. lohko === #Jan-Ove Fellman (JIK), 25 #Jonas Henriksson (MIFK), 17 ::Reijo Pelkonen (Inter) # * Thomas Fonsell (MIFK), 16 ::Kyösti Kulju (LTU) ::Kenneth Nylund (MIFK) === 4. lohko === #Janne Marjamäki (MuSa), 23 #Jussi Laihanen (K-Team), 19 #Juha Kokko (K-Team), 15 #Timo Järvi (ToiP-49), 13 ::Timo Taka-aho (UTU) === 5. lohko === #Andrejs Aizazars (KeuPa), 27 #Raul Mäkelä (PP-70), 16 ::Petri Mäkinen (JIlves) # * Jouni Kaipainen (FC Tampere), 14 ::Jouni Santanen (FC Tampere) === 6. lohko === #Ari Korhonen (PaSa), 19 #Harri Liimatta (FC Savonlinna), 18 #Zdzisław Sławuta (PaSa), 17 #Jarkko Lönnblad (HaPK), 15 #Ari Pasanen (SaPo), 12 === 7. lohko === #Pertti Roth (KiuPa), 23 #Pekka Korhonen (IiPV), 17 ::Seppo Naakka (JuPS) ::Igor Surovkin (Karpalo) # * Jukka Rissanen (Pyrkivä), 16 === 8. lohko === #Rauno Lesonen (GBK), 26 ::Kim Strang (Esse IK) # * Craig Ramsay (NIK), 20 #Sergei Jemeljanov (TUS), 16 ::Petteri Haara (Karhu) ::Jyrki Ojala (KPS) ::Jerzy Ozowski (LappBK) === 9. lohko === #Jukka Kuusisto (OPS), 35 #Esa Takala (OPS), 31 #Malcolm Dunkley (Tarmo), 25 #Sergei Bondar (TP-47), 24 #Yrjö Rosenqvist (TP-47), 15 == Lähteet == *Lahtinen, Esko S. & Malmberg, Kirsti & Soininen, Heidi: Jalkapallokirja 1993, s. 218–233. Suomen Palloliitto, Helsinki, 1993. ISSN 0787-7188. Luokka:Kolmosen kaudet Luokka:Jalkapallosarjojen kausi 1991–1992/1992
Antonin Rouzier

Antonin Rouzier (s. 18. elokuuta 1986 Saint-Martin-d’Hères) on ranskalainen lentopalloilija, joka edustaa Turkin lentopalloliigassa pelaavaa Arkas Sporia ja Ranskan lentopallomaajoukkuetta. Pelipaikaltaan 201 senttimetriä pitkä ja 100 kilogrammaa painava Rouzier on hakkuri.http://poland2014.fivb.org/en/competition/teams/fra- france/players/antonin-rouzier?id=40702 Hänen iskulyöntinsä ylettyy 350 ja torjuntalyöntinsä 330 senttimetrin korkeuteen. Rouzier aloitti uransa kotimaassaan Toulouse VB:n riveissä ja pelasi neljässä eri seurassa vuoteen 2008 asti.http://worldleague.2015.fivb.com/en/intercontinental- group2/competition/teams/fra-france/players/antonin-rouzier?id=43153 Kauden 2008–2009 hän pelasi Belgian Knack Randstad Roeselaressa. Vuodet 2009–2011 Rouzier edusti kotimaansa Stade Poitevin Poitiersia, jossa hän voitti Pro A-liigan mestaruuden kaudella 2010–2011. Vuonna 2011 Rouzier siirtyi puolalaiseen ZAKSA Kędzierzyn-Koźleen, jossa hän pelasi kaksi kautta. Hän voitti seuran paidassa Puolan cupin kaudella 2012–2013. Kauden 2013–2014 Rouzier pelasi Italian A1-liigan Piemonte Volleyssä. Kaudeksi 2014–2015 Rouzier siirtyi Turkkiin Ziraat Bankası Ankaraan, ja siirtyi vuonna 2015 saman sarjan Arkas Sporiin. Ranskan lentopallomaajoukkueessa Rouzier debytoi vuonna 2006. Vuoden 2009 EM-kilpailuissa hän oli saavuttamassa hopeaa. Vuonna 2015 Rouzier voitti Ranskan kanssa sekä maailmanliigan ja EM-kultaa. EM- kilpailuissa hänet valittiin turnauksen parhaaksi pelaajaksi. == Saavutukset == Seurajoukkue * Ranskan Pro A-liiga: 2010–2011 * Puolan cup: 2012–2013 Maajoukkue * EM-kilpailut: kultaa (2015), hopeaa (2009) * Maailmanliiga: 2015 Henkilökohtainen * EM-kilpailuiden paras pelaaja: 2015 * EM-kilpailuiden paras pistemies: 2009 * Mestareiden liigan paras hakkuri: 2013 * Ranskan Pro A-liigan paras hakkuri: 2011 == Lähteet == Luokka:Ranskalaiset lentopalloilijat Luokka:Vuonna 1986 syntyneet Luokka:Elävät henkilöt
Kurepõllu

Kurepõllu on asuinalue () Lasnamäen kaupunginosassa Tallinnassa. Sen pinta-ala on 68 hehtaaria ja väkiluku 4 042 henkeä (1.1.2018). Vuoden 2014 alussa asuinalueen väestöstä 17 prosenttia oli virolaisia. Kuva:Kurepõllu1 2008-12-07.JPG|Kerrostaloja Kurepõllussa == Lähteet == ==Aiheesta muualla== Luokka:Tallinnan asuinalueet
Jari Åhman

Jari Åhman (s. 14. elokuuta 1971 Kemi) on suomalainen jalkapallovalmentaja, joka toimii Veikkausliigassa pelaavan PS Kemi Kingsin päävalmentajana. Åhman edusti peliurallaan FC-88:aa, Visan Palloa sekä Kemin Palloseuraa korkeimmillaan Kakkosessa ja Kolmosessa. Åhman toimi vuonna 2011 kemiläisen FC-88:n päävalmentajana.https://www.palloliitto.fi/pohjois- suomi/kolmospalsta/seurat Vuodet 2013–2014 Åhman toimi PS Kemi Kingsissä Tommy Taylorin apuvalmentajana. Kaudeksi 2015 seura nousi Ykköseen ja Åhmanista tuli seuran päävalmentaja Taylorin astuttua sivuun. Åhman johti PS Kemin Ykkösen mestaruuteen ja Veikkausliigaan kaudeksi 2016. Suomen jalkapallovalmentajien yhdistys palkitsi Jari Åhmanin vuonna 2015 ansiokkaasta työstä. Siviilityössään Åhman toimii Suomen Turvamiehet Ky myyntijohtajana. ==Lähteet== Luokka:Suomalaiset jalkapallovalmentajat Luokka:Vuonna 1971 syntyneet Luokka:Elävät henkilöt
Kuristiku

Kuristiku on asuinalue () Lasnamäen kaupunginosassa Tallinnassa. Sen pinta-ala on 84 hehtaaria ja väkiluku 11 065 henkeä (1.1.2018). Vuoden 2014 alussa asuinalueen väestöstä 23 prosenttia oli virolaisia. Kuva:EU-EE-Tallinn-LAS- Läänemeri_street.JPG|Kuristikun kerrostaloja talvella == Lähteet == ==Aiheesta muualla== Luokka:Tallinnan asuinalueet
Ruotsin maatalous

thumb|300px|Ruotsalaista metsää ja peltoa Sigtunan seudulla Ruotsin maatalous on elinkeino, jonka tuotannosta 47 % koostuu viljasta, perunasta, puutarha- ja muista viljelyskasveista sekä vajaat 45 % eläintuotannosta (liha, maito ja kananmunat)https://jordbruksverket.se/om-jordbruksverket/jordbruksverkets- officiella-statistik/jordbruksverkets- statistikrapporter/statistik/2022-07-05-jordbruksstatistisk--- sammanstallning-2022. Maan pinta-alasta noin kymmenen prosenttia on maatalousmaata, ja tästä suurin osa keskittyy eteläosiin kuten Skåneen, Blekingeen ja Hallandiin. Ruotsin bruttokansantuotteesta maatalouden osuus vuonna 2007 oli noin kaksi prosenttia. Maan omavaraisuusaste on 80 prosenttia. Ruotsin maatalous on tehokasta. Maatilojen lukumäärä on vähentynyt ja tilakoko kasvanut viimeisen sadan vuoden aikana. Euroopan unioni on vaikuttanut maatalouden tukijärjestelmiin. Vuonna 1930 maatalouden osuus maan pinta-alasta oli peltoa, puutarhaa ja luonnonniittyä yli 12%. Vuonna 2007 osuus oli kymmenisen prosenttia, mutta tiloja oli alle neljännes aikaisemmasta. Nykyinen viljelys on sangen koneistettua. Ympäristötukien osuus Ruotsin maataloustuista on kansainvälisesti arvioituna korkea. Kuriositeettina voi sanoa, että muun muassa Ruotsin kuningas saa merkittäviä maataloustukiaisia. Uppsalassa sijaitsee Ruotsin maatalousyliopisto, ja sillä on osastoja Uumajassa, Alnarpissa ja Skarassa. == Lähteet == == Aiheesta muualla == *
Pelgulinn

Pelgulinn on asuinalue () Põhja-Tallinnan kaupunginosassa Tallinnassa. Sen pinta-ala on 238 hehtaaria ja väkiluku 16 025 henkeä (1.1.2018). Vuoden 2014 alussa asuinalueen väestöstä 56 prosenttia oli virolaisia. Kuva:Pelgulinn,_Härjapea_-_2009.JPG|Pelgulinnan vanhin osa, Härjapean katu Kuva:Tallinn-pelgulinn-preesi-2008-10-11.JPG|1930-luvulla rakennettuja puutaloja == Lähteet == ==Aiheesta muualla== Luokka:Tallinnan asuinalueet
Torupilli

Torupilli on asuinalue () Kesklinnan kaupunginosassa Tallinnassa. Sen pinta- ala on 51 hehtaaria ja väkiluku 4 160 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia. == Lähteet == ==Aiheesta muualla== Luokka:Tallinnan asuinalueet
Mustjõe

Mustjõe on asuinalue () Haaberstin kaupunginosassa Tallinnassa. Sen pinta-ala on 179 hehtaaria ja väkiluku 3 174 henkeä (1.1.2018). Vuoden 2014 alussa asuinalueen väestöstä 70 prosenttia oli virolaisia. Alue on nimetty samannimisen joen (Mustjõgi) mukaan. Kuva:Mustjõgi170315.jpg|Mustjõgi Kuva:Tallinna Mustjõe Gümnaasium.jpg|Mustjõe Gümnaasium == Lähteet == ==Aiheesta muualla== Luokka:Tallinnan asuinalueet
Agía Varvára (Iraklion)

Agía Varvára () on Kreikan kaupunki sekä samanniminen Górtynan kunnan kunnallisyksikkö (Δημοτική Ενότητα Αγίας Βαρβάρας, Dimotikí Enótita Agías Varváras) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 4 587 ja varsinaisen Agía Varváran kaupungin väkiluku 2 020 (vuonna 2011). Agía Varváran kaupunki sijaitsee linnuntietä noin 26 kilometriä Iraklionista lounaaseen. Agía Varváran kunnallisyksikkö käsittää alueen Kreetan saaren keskiosissa Messarán tasangon pohjoispuolella. Agía Varvára oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Górtynan kuntaan yhdessä Kófinaksen ja Roúvaksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Agía Varváran kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agía Varvára Agía Varvára 2 020 Káto Moúlia 15 Keratokefáli 3 Peirounianá 5 Ágios Thomás Ágios Thomás 665 Áno Moúlia Áno Moúlia 353 Doúli Doúli 142 Génna 39 Kólena 29 Laráni Laráni 191 Megáli Vrýsi Megáli Vrýsi 624 Prevelianá 161 Vorrós 12 Priniás Priniás 328 Yhteensä: 4 587 == Lähteet == == Aiheesta muualla == Luokka:Górtyna Luokka:Kreetan entiset kunnat Luokka:Kreetan kaupungit
Infosota

Infosota on sotatieteen tohtori Saara Jantusen kirjoittama kirja informaatiosodankäynnistä. Sen on julkaissut vuonna 2015 Otava. Kirjan aiheena on erityisesti Venäjä. Jantunen kertoo, että Ukrainan kriisin aikana hänelle tuli paljon haastattelu- ja luentopyyntöjä. Hän kirjoitti kirjan näiden luentojen pohjalta. Jantunen teki väitöskirjan Yhdysvaltojen käymästä informaatiosodasta. Kirjoittajan mukaan Infosota ei ole kuitenkaan akateeminen tutkimus, Jantunen sanoo haluavansa kertoa informaatiosodankäynnin ilmiöistä siten, että kirjaa antaa jotakin juuri suomalaisille lukijoille.Jantunen, Johdanto s. 19 Kirjassa ei ole lähteitä.Jantunen, Infosota Jantunen kertoo nostaneensa työnsä kannalta keskeisiksi Umberto Econ teoksen Matka arkipäivän epätodellisuuteen ja Jean Baudrillardin ajatukset. Infosota-kirjassaan Jantunen soveltaa nyky-Venäjään samaa lähestymistapaa kuin Eco ja Baudrillard Yhdysvaltoihin.Jantunen, Johdanto s. 20 Jantunen joutui työnsä vuoksi verkkopalstoilla solvausten kohteeksi. Esimerkiksi MV-lehti-nimisellä verkkosivulla julkaistussa henkilöesittelyssä hänen väitöskirjaansa väitettiin plagiaatiksi ja hänen edustamaansa Maanpuolustuskorkeakoulua sanottiin idioottilaitokseksi.Jantunen, Johdanto s. 27 == Kirja-arvostelut == Unto Hämäläinen vertaa Jantusen esittämää kuvaa Suomen ja Venäjän suhteiden tilasta siihen aurinkoiseen kuvaan, jota esiteltiin Sergei Lavrovin ja Timo Soinin tapaamisessa Rovaniemellä juuri kirjan ilmestymisaikaan. Venäjän käymän informaatiosodan erikoisuus Hämäläisen mukaan on, että trolleja on onnistuttu värväämään myös Suomesta. Heidän yhteistoimintamiehenään toimii dosentti Johan Bäckman avustajineen. Hämäläinen myös huvittuu siitä, että Bäckman ja Jon Hellevig saivat aivan äsken venäläisen Rauhantekijä-ansiomerkin, ja katsoo, että kunniamerkkitapaus on hyvä todiste Jantusen väitteiden paikkansapitävyydestä. Hämäläisen mukaan kirja tekee suomalaisille suuren palveluksen tarjoamalla kokonaiskuvan siitä, minkälaisia menetelmiä verkkosodassa käytetään. Jarmo Koponen arvioi tutkijan osoittavan selkeästi, mitä on hyvä tietää propagandasta, sananvapaudesta, informaatiovaikuttamisesta, vihapuheesta, rauhanpuolustamisesta, kanssakeskustelijoiden marginalisoinnista ja monesta muusta asiasta. Koposen mukaan henkilökohtainen ote, julkiseen keskusteluun antautuminen ja siitä raportointi on kirjan vahvuus, mutta se on myös kysymyksiä herättävä tapa lähestyä mutkikasta kokonaisuutta. ==Lähteet== ==Aiheesta muualla== * Arto Nyberg -ohjelmassa mukana myös Saara Jantunen, Yle Areena * * * Luokka:Vuoden 2015 kirjat Luokka:Suomalaiset politiikan tietokirjat Luokka:Sotakirjat Luokka:Sovellettu tiede
Anatolikó Sélino

Anatolikó Sélino (; virallisesti Δημοτική Ενότητα Ανατολικού Σελίνου, Dimotikí Enótita Anatolikoú Selínou) on yksi Kántanos-Sélinon kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 1 021 (vuonna 2011). Anatolikó Sélino, suomeksi ”Itäinen selleri”, käsittää Kántanos- Sélinoksen kunnan itäosan Kreetan saaren lounaisosassa. Kunnallisyksikön alueella sijaitsevat muun muassa Agía Eirínin rotko sekä pienimuotoiseksi turistikohteeksi kehittynyt Soúgian kylä saaren etelärannikolla. Anatolikó Sélino oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kántanos-Sélinon kunnaksi yhdessä Kántanoksen ja Pelekánoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Anatolikó Sélinon kunnallisyksikkö muodostuu seuraavista kyläyhdyskunnista ja asutuksista: Kylä- tai kaupunki­yhdys­kunta Kylä tai muu asutus Väkiluku (2011) Epanochóri Agía Eiríni 80 Epanochóri 66 Prinés 138 Seliniótikos Gýros 28 Tsiskianá 33 Kampanós Kampanós 85 Marália 22 Rodováni Agrilés 22 Kamária 9 Liváda 29 Máza 47 Rodováni 98 Skáfi Argastíri 19 Péra Skáfi 27 Skáfi 31 Soúgia Koustogérako 44 Livadás 17 Moní 23 Soúgia 136 Teménia Pappadianá 3 Strátoi 15 Teménia 49 Yhteensä: 1 021 == Lähteet == == Aiheesta muualla == Luokka:Kántanos-Sélino Luokka:Kreetan entiset kunnat